
UUSI FORD ESCORT LX. HUIPPUUNSA 
VARUSTELTU, HINNALTAAN EDULLINEN. 


Escortin, maaiinnan eniten myydyn auton, ajaminen 
on aina merkinnyt miellyttävää kokemusta, sen tekniikka 
on huippuluokkaa ja varustelu esimerkillistä sekä käyttö 
taloudellista ensi kilometreistä lähtien. 

Nyt Sinulla on entistä enemmän syitä ajaa tällä tila¬ 
valla ja mukavalla autolla: Escort mallisarjaa on täydennetty 
uudella LX-mallilla, joka on erityisesti suunniteltu pohjoisiin 
olusuhteisiimme. Uudessa Ford Escort LX:ssä on huomat¬ 
tava määrä sellaisia vakiovarusteita, joita harvoin on tämän 
luokan autossa - ja kaikki erittäin edulliseen hintaan.Tulet 
huomaamaan sen ensisilmäyksellä. Uusi Ford Escort LX on 
varustettu 165 SR13 renkailla ja tyylikkäillä 5x13" vanteilla. 


joissa kirkkaat keskiön suojukset Autossa on myös takala¬ 
sin pesin/pyyhin, ajovalojen painepesimet sävylasit sekä 
tyylikkäät kylkiraidat 

Ja katso sen arvokasta sisustusta. Runsaasti varus¬ 
tettu kojetaulu, jossa on mm. kello ja osamatkamittari. 
Varustukseen kuuluu myös savukkeensytytin, 2-puolainen 
pehmeä ohjauspyörä, kaksiääninen äänimerkki, sisältä 
säädettävät ulkopeilit, täysin säädettävät etuistuinten 
pääntuet sekä lämmitettävät etuistuimet 









UUSI FORD ESCORT LX. 

KAIKKEA MITÄ AUTOLTA VAADIT 


Uusi Ford Escort LX on auto, jossa on kaikki mitä 
autolta voit vaatia. 

Escort LX:n vakiovarustus ja mukavuus ovat huippu¬ 
luokkaa; lämmitettävistä etuistuimista ja pohjoisiin oloihim¬ 
me suunnitellusta lämmityslaitteesta sisältä säädettäviin 
I- ovipeileihin. 

Escort LX:n nykyaikaisesta aerodynaamisesta muo¬ 
toilusta johtuen ilmanvastus on pieni ja polttoainetalous 
hyvä. 

Escort LX on etuvetoinen. Jousitus on suunniteltu 
olosuhteitamme vastaavaksi. Kaikkien pyörien ripustus 
on täysin erillinen. Alustarakenteestaan johtuen sen ajo- 


ominaisuudet ovat erinomaiset ja ajaminen miellyttävää 
sekä turvallista. 

Escort LX on myös sijoituksena mielekäs. Sen kun- 
tohuoltovälit ovat pitkät - 20.000 km. Sen kytkin ja jarrut 
ovat itsesäätyvät ja kestovoidellut 

Escort LX:n ikkunapinnat ovat suuret, joten autosta 
on hyvä näkyvyys niin suoraan eteen kuin taaksekinpäin, 
mikä osaltaan helpottaa pysäköintiä. 

Uudessa Ford Escort LX:ssä on kaikkea mitä autolta 
voit vaatia, jotta sen käyttö olisi miellyttävää ja kustannuk¬ 
siltaan edullista. 

Koeaja se Ford-liikkeessäsi. 






















UUSI CHT-MOOTTORI 





Escort LX;n moottori on suunniteltu kestämään ja 
toimimaan pohjolan vaativissa olosuhteissa. 

Moottori tunnetaan CHT-moottorina (Compound 
High Turbulence = yhdistetty palotila, voimakas pyörteily). 
Siinä ilman ja polttoaineen seos saatetaan imuvaiheessa 
pyörteilemään, mikä jatkuu palotilassa ennen sytytystä. 
Tämän tuloksena polttoaine käytetään tehokkaasti hyö¬ 
dyksi ja talous paranee. 

Hyvä polttoainetalous yhdistettynä alumiiniseen 
sylinterikanteen ja imusarjaan, korkeaan vääntömoment- 
tiin koko kierroslukualueella, nopeaan lämpenemiseen ja 
moottorin saasteettomuuteen, tekevät CHT-moottorin 
hyvin ilmasto- ja ajo-olosuhteisiimme sopivaksi. 


Escort LX:ään on saatavana vaihtoehtoisesti kaksi 
CHT-moottoria: 1.3 litran 43 kW:n {58 hv;n) moottori tai 
1.6 litran 48 kW:n (66 hv:n) moottori. Vaihteistona on polt- 
toainetaloutta parantava ja moottorin käyttöikää lisäävä 
5-nopeuksinen vaihteisto. 

CHT-moottorissa on 2-kurkkuinen VVeber-kaasutin 
ja sytytysjärjestelmä on kärjetön; elektroninen. 

